A NETFLIX DOKUMENTUMFILM-SOROZATA
1983. MÁRCIUS 20. KÉT NAPPAL A DARUMŰVELET ELŐTT
Miután betörtek a lakásomba,
úgy vettem, hogy a GPU és a Bechtel üzenni akart nekem.
Azt akarták értésemre adni hogy hátráljak meg önként,
vagy ők kényszerítenek rá.
Rick felhívott, hogy betörtek a lakásába.
Tudtam, hogy a helyi rendőrség nem igazán megbízható.
Féltem, hogy nem bízhat meg bennük.
Ezért az FBI-nak szóltam, akik kijöttek a helyszínre.
Ha az atomiparból jönnek hozzánk bejelentők, mindig tudjuk,
hogy veszélyben vannak.
De amikor Rick Parks előállt
a körpályás daru körüli problémával,
ami beillett a többi gaztett sorába,
ami váratlanul nyilvánosságra került
a Three Mile Islanden esetlegesen előforduló bűncselekményekről.
Voltak jelek arra, hogy az egész Three Mile Island sztori,
a balesetig visszamenőleg,
a cég és a testület súlyos eltussolási kísérlete volt.
És így Rick állítása
egy sokkal nagyobb sztori részévé vált, ami véget vethetett volna az atomiparnak.
Az FBI elmondta,
hogy a baleset körüli vizsgálatok folyamatban voltak, és azt akarták,
hogy válaszoljak a kérdéseikre, segítsek nekik megérteni az egész történetet.
De az első kérdésem az volt: „Elvigyem innen a fiaimat?”
A válasz: „Figyelembe véve, mire készül,
szerintem ez jó ötlet.”
És ez meggyőzött arról, hogy veszélyes vizekre eveztem.
Nagyon lélekörlő volt a nyilvánosság elé állni
Félek, mint mindenki.
De nem volt választásom.
Ha a daru leszakadna, és emberéletbe kerülne,
vagy ellenőrizetlen sugárzásnak tenné ki a lakosságot,
nem tudnék többé a tükörbe nézni, ha ez bekövetkezne,
és nem tettem semmit, hogy megállítsam.
Tudtam, hogy ez a Bettyvel való kapcsolatomba fog kerülni,
mert nem fogja kockáztatni
a magát és a gyerekeit,
és meg volt győződve róla, hogy mindannyian meghalunk.
Azt kell mondanom, hogy ezek valós félelmek voltak.
Úgyhogy Betty felment az anyja házába Harrisburgba.
Nehéz szakítás volt.
Anya elmagyarázta nekünk, hogy a dolgok rosszra fordulnak.
Én meg csak: „Miért? Mi a baj?”
„Mi történt? Szerelmesek voltatok."
És ez csak valami…
„Meg kellett tenni.”
„De miért?”
„Ezt meg kellett tenni.”
Akkor még nem igazán értettem meg, hogy valószínű…
valószínű, hogy utoljára látom Ricket.
Ha egy döntés előtt állsz…
meg kell hoznod.
Meg kell fizetned a döntésed következményeit.
És én megfizettem.
De ettől még nem lett könnyebb.
1983. MÁRCIUS 22. A DARUMŰVELET NAPJA
Aznap reggel, kevés alvás után, kézbesítenem kellett Rick nyilatkozatát
a Nukleáris Szabályozó Testületnek még a szavazás előtt.
Ezzel egy időben Tom összehívta a sajtót.
A Politikatudományi Intézet Kormány Elszámoltatási Irodája
büszke arra, hogy képviselheti Mr. Richard Parksot.
Mr. Parks megtorlással és zaklatással vádolja a Bechtel
és a General Public Utilities cégeket,
miután ő és mások jelentős biztonsági vonatkozású minőségbiztosítási
jogsértéseket tártak fel.
A Bechtel és a General Public Utilities tudta, hogy Rick beszámolhat
a körpályás daru következményeiről,
az egész keleti part pusztulását előidéző teljes leolvadás esélyéről.
Így egy cáfoló sajtótájékoztatót tartottak.
…bizonyos vagyok benne, hogy a kettes blokk minden művelete
a legnagyobb biztonság jegyében lett végrehajtva.
A GPU ELNÖKE
Semmi nem tudta volna jobban megerősíteni, a mint a keleti part
túléléséről szóló sajtótájékoztató párbaj.
Sok olyan mulasztás történt, ami nagyon súlyos kockázatot jelenthet.
A Mr. Parks által felvetett biztonsági aggályok
részleteiben megvitatásra és kezelésre kerültek.
Ezzel egy időben átadtam a nyilatkozatot a testületnek.
A biztosok feszült megbeszélést folytattak,
aztán szünetet tartottak.
De aggódtam, hogy a testület csak megy tovább fejjel a falnak,
és ezt csak egy újabb bejelentésnek tekinti.
Aggasztó, hogy Mr. Park tapasztalatai
egybecsengenek a hozzánk forduló számtalan atomipari dolgozóéval.
Szeretném átadni neki a szót, hogy elmondja a tapasztalatait.
Tudtam, hogy a baleset után négy évvel
a Three Mile Islandon
előálló biztonsági zavarok az atomipar végét jelentenék.
Csak azt tudom, hogy mindig az atomenergia mellett voltam.
És vagyok,
de nem vagyok híve az ilyen irányítási rendszernek.
Egyetlen iparágban sincs mentség arra, nemhogy az atomiparban,
hogy egy felmerülő problémát figyelmen kívül hagyjanak,
és próbálják eltiporni,
eltéríteni, aki felhívja rá a figyelmet.
És mostanában nem használták a körpályás darut?
Nem. Hála istennek!
Mr. Park, gondolja, hogy megvan még az állása?
Nem érdekel.
A testület emberei visszatértek a terembe.
Nem tudtuk, mi fog történni.
Aztán egyszerűen bezárták az ülést azzal,
hogy: „A leszerelési munkákban nem engedjük használni a körpályás darut.”
Erre az eredményre jutottunk.
Sírni kezdtem.
A körpályás daru leállításának küldetése teljesült.
Botot tettünk a küllők közé.
Amikor a sztorit lehozta a sajtó, akkor állt össze számomra,
hogy mekkora volt a probléma.
És nagyon hálás voltam,
mert tudtam, hogy a lépésének következményei vannak.
És szerencsére Rick azt tette, ami helyes.
Elmondtam a testületnek, hogy fenyegetnek.
És maga Lake Barrett
közölte velem, hogy nem találtak hibát a darunál.
Nem néztem a sajtótájékoztatót, de hallottam róla.
Hogyan megtorolják, ha bárki igazat mond,
és hogy az egész korrupt, és nem biztonságos.
Sosem hallottam róla, hogy kiszorították volna az iparágból,
vagy ilyesmi.
Sosem hallottam… hogy azt mondja, ő egy bejelentő.
Talán az. Nem tudom.
Nem is tudom néha, mi az a bejelentő,
mert ez annyira az érzelmekről szól,
de mindenesetre foglalkoztunk
a közegészséggel és biztonsággal a leszereléskor is.
Ez volt a fő feladatom.
Nem sokkal ezután bejelentették,
hogy kongresszusi vizsgálat lesz,
és a menedzsment dühös volt.
Úgy értem, be voltak pipulva.
Elköltöztem a lakásból
egy másik házba, amiről senki sem tudott,
mert a közműcég egy csomó embert elküldött,
leállítottak minden munkát „Rick Parks idióta állításai”-ra hivatkozva.
A leszerelést teljesen felfüggesztették
a vizsgálat befejezéséig.
1983. ÁPRILIS NÉGY ÉVVEL A BALESET UTÁN
A baleset első vizsgálatai azt mutatták:
„Igen, ez volt az Egyesült Államok eddigi legnagyobb ipari balesete…
de senki sem halt meg."
„Lépjünk tovább!”
De nem az a Three Mile Island igazi története.
Amikor Rick Parks színre lépett,
a meghallgatások során irdatlan számú kötelezettségszegés derült ki.
Egy szövetségi vádesküdtszék
szerint Three Mile Island túlmutat egy baleseten.
Az operátorok meghamisították a jelentéseket,
hogy ne kelljen leállítani a reaktorokat.
A vád szerint a Metropolitan Edison
bűncselekményt követett el…
SZÖVETSÉGI ÜGYÉSZ
…és a jogsértések valamikor 1978-ban kezdődtek.
Még az építkezés befejezése előtt
a cégvezetés meghamisította a lényeges szivárgási adatokat,
és iratokat semmisített meg,
hogy az üzem tovább működhessen, amikor le kellett volna állítaniuk.
A kormányhoz benyújtott iratok
szerint az üzem tavaly decemberi megnyitását megelőzően
a biztonsági rendszerekben sok hiba volt.
Az egyik szelep,
amely valószínűleg a szivárgás következtében sérült meg,
a kinyitva maradt szelep volt.
Hónapokkal a baleset előtt a TMI vezetése
eltitkolta a felügyelet előtt a hűtővíz rendszer
szivárgásait, és ezzel előkészítette a katasztrófát.
Ez a szivárgás hamisítási kérdés…
Nem foglalkoztam vele.
Mármint, én…
Rémlik valami, tudtam valamit róla.
Nem gondoltam, hogy ez kritikus tényező volt a balesetben…
vagy nem.
Nos, nem tudok többet mondani.
De sosem hallottam, hogy ez ennyire…
jelentős volt, de…
Az ügyész támadást indított
nem csak a cég ellen a bűncselekmények miatt,
hanem maga a testület ellen is.
De náluk senki nem tett semmit, hogy a dolgok végére járjon.
A testület képtelen szavatolni az ország atomerőműveinek
elfogadható biztonságát.
És a testület sajnos rájuk hagyta ezeket.
A szabályokat nem a javunkra értelmezzük.
Nem hamisítunk papírokat.
Nem tüntetünk el papírokat.
Nem működtetünk egy atomerőművet szabályok megszegésével,
és törvénysértéssel.
Értesültünk az embereket veszélyeztető
legkomolyabb hibáról is.
A cég szándékosan hazudott a baleset első napján.
A BALESET NAPJA DÉLUTÁN 13:50
Az első napon délután 01:15-kor
volt ez hangos puffanás,
amit a vezérlőben mindenki hallott és érzett.
Hidrogéngázt engedtek a tartályokba.
Ez olyan, mintha a grilleződ gázcsapját kinyitnád,
de nem teszed oda időben a gyufát, és jön egy „puff”, belobban.
Ez nem egy robbanás volt.
Nem volt ott szuperszonikus lökéshullám, de komoly hidrogénégés igen.
Ez robbanás volt. A hidrogén felrobbant.
Látható a képeken, a telefonjaik majdnem megolvadtak,
az olajos kannák teljesen összezuhantak.
Aki előtte azt gondolta, hogy nem volt fűtőanyag sérülés,
az ezután tudta, hogy igenis volt.
A legtöbb ember azt tudja a balesetről,
hogy az első nap senki nem értett semmit, és nem tudták, mi történik.
Ez messze áll az igazságtól.
Az operátorok tanúvallomásai, és a vizsgálat megállapításai szerint is
a vezérlő tudott az aznapi hidrogénégésről.
És ez egy súlyos krízis volt,
csak pár percen múlt több százezer ember halála,
és egész Közép-Pennsylvania
tartós sugárszennyezése.
De a cég ügyvédje megváltoztatta a történetet, azt állította:
„Nem, nem gondoljuk, hogy a hidrogén égése jelentős volt az első napon.”
Ezt nem tudtam.
Nem mondom, hogy ne lett volna
senki az elején, akinek leesett a tantusz.
Nem tudom.
Néhányan a régiek közül,
amikor később hallottuk, tudtuk, mi történt,
de ez nem került bele az elemző rendszerbe,
a vezérlőterem megfelelő operátorához, hogy értelmezze.
A baleset alatt
a cég kitartott a tagadás mellett.
Az üzem biztonságos…
Kérdezzék a testületet! Biztosan intézkednének.
Kétlem, hogy leolvad…
Az elején sok tanúvallomásban elhangzott,
hogy pontosan értették, mit jelent a hidrogénrobbanás.
Azt jelentette, hogy a mag leolvadt,
és jelentős mennyiségű sugárzás szabadulhatott ki.
És senki nem számolt be Pennsylvania kormányzójának.
Az első napon a sugárzás mértéke halálosan veszélyes volt,
miközben gyerekek mentek iskolába, és emberek dolgoztak a farmokon.
Ezek az emberek életveszélyben voltak, és senki sem szólt nekik.
Nem hisszük, hogy evakuálni kellene Middletown környékét…
A baleset első napján evakuálniuk kellett volna.
De persze nem tették.
KÖRPÁLYÁS DARU 1984. JÚLIUS 24.
Öt év kellett a tegnap esti mérföldkőhöz eljutni
a Three Mile Island-i reaktor leszerelésében.
Ez a legnagyobb lépés eddig a leszerelés menetében.
A munkások az 1979-es baleset óta először
emelték fel a sérült atomreaktor tetejét.
Mikor üzembe helyezték a darut, én már ki voltam rúgva.
És amikor tesztelték a darut, működött.
Amikor használták, és hozzákapcsolták a reaktorfejhez, nem működött.
A daru különböző pontokon fagyott le.
Mindez számos javítás után.
És ha ezt egy évvel korábban csinálják,
ki tudja, milyen katasztrófa lett volna.
És valószínűleg ez volt…
életem legnagyobb megkönnyebbült sóhaja.
Ezért nem keresünk kiskapukat az atomiparban.
Ezt követően
Bob Arnold lemondott a vezetőség tisztességének megkérdőjelezése miatt.
És a testület helyi vezetője, Lake Barrett is lemondott.
Ó, nem mondtam le. Tegyük ezt tisztába!
Ez nem igaz. Úgy értem, engem…
Áthelyeztek, amit én kértem.
Ebben szerepe volt annak is, hogy a fiam Marylandbe
mehessen gimibe, és ne váltson év közben. Így hát…
A távozásomnak semmi köze…
ezekhez az eseményekhez, és a daruhoz…
amennyire tudom.
1985. MÁJUS HAT ÉVVEL A BALESET UTÁN
A Nukleáris Szabályozó Testület jövő héten szavazhat arról,
hogy újraindítsák-e a sértetlen reaktort Three Mile Islanden.
A GPU kitart amellett, hogy a Three Mile Island-i
egyes blokk, mely nem sérült meg a balesetben,
biztonságosan újraindítható, a csövezés rendben,
és az operátorok kiképezve.
Az az egész sugárfigyelő fal…
Még a céggel szembeni vádemelés nyilvánossá válása után is
a testület és a cég mindent megtettek, amit tudtak,
mert féltek, hogy ez a baleset véget vethet az iparágnak,
és elhatározták, hogy újraindítják az egyes blokkot,
hogy megmutassák, vissza tudnak térni.
Pennsylvania állam és a közelben lakók
hevesen ellenzik ezt.
ISTENBEN BÍZUNK, A TMI-BEN NEM
Most már tudjuk, hogy hazudtak. Ismerjük a veszélyt.
És úgy döntöttünk, mindent megteszünk,
hogy zárva maradjon.
Mert szeretem az otthonomat, a gyerekeimet, ezért csinálom.
Anyák, apák vagyunk, gyerekeink, unokáink vannak.
Nem adatok vagyunk, hanem emberek.
Ebben az országban soha nem volt ipari nukleáris katasztrófa.
Mi voltunk az elsők.
És minket biztosítani kellett volna arról, hogy a cég nem indul újra.
A TMI üzemeltetői 100 000 000 dollár értékű fejlesztést mutattak be,
amivel, szerintük, az üzem újraindítható,
míg a TMI ellenzőinek az álláspontja változatlan.
Ez az üzem tényleg rátelepszik az életedre,
és én az utolsókig küzdeni fogok.
Ennek a cégnek volt a legsúlyosabb nukleáris balesete
az atomenergia történetében.
Bármit mondanak, nem nyugtat meg.
MARADJON ZÁRVA A TMI
Ahogy kiderült az igazság az évek során,
az csak növelte az atomipart
még mindig övező negatív megítélést.
Ez a történelem egyik olyan pillanata, ami fordulópontot jelent.
Three Mile Island újraindítása valójában
az amerikai atomenergia fennmaradásának szimbóluma.
Így, heves csata folyik Three Mile Island újraindításáért,
és a tulajdonos GPU mindent bevetett.
Rickover tengernagyot, az atom-tengeralattjárók atyját hozták el
Three Mile Islandre.
Ő hatalmas befolyást gyakorolt a testület számos tagjára,
általában az iparágra,
és áldását adta Three Mile Island újraindítására.
Szívesen élnék…
Csináljatok nekem egy helyet ebben az épületben, szívesen laknék itt!
Nem gondoltuk, hogy az erőmű újra indul, mert bizonyított volt,
hogy ezeknek az embereknek
se az erőforrásuk, se a jellemük, nem volt meg
a biztonságos üzemeltetéshez.
Ugye nem hagyják, hogy egy bűnöző atomerőművet vezessen?
EGYESÜLT ÁLLAMOK NSZT
EGYES BLOKK ÚJRAINDÍTÁSI SZAVAZÁS 1985. MÁJUS 29.
Úgy vélem, hogy az 1979-es vezetői hibákat kijavították.
- Ki van mellette? - Igen.
- Ellene? - Nem.
Gyilkosok! Náci gyilkosok, azok vagytok.
- Kérem… - Megölitek a gyerekeinket.
Gyilkosok vagytok!
Azt hiszem, elvégeztük, amiért idejöttünk…
A kettes blokk balesete traumatizálta a helyieket?
Ez nem kérdés.
Érzelmi alapon kezelték az egyes blokk elindítását? Abszolút.
Nemmel szavaztunk!
Tüntetések kezdődtek Three Mile Islanden
órákkal a május 29-i újraindítási döntés előtt.
Volt egy nagyon alapos, többéves nagyon költséges eljárás arra,
hogy az üzem biztonságos újraindítása lehetővé váljon.
Én… Le voltam döbbenve.
Teljesen megdöbbentem.
Nem tudtam elhinni.
Miután a céget megvádolták csalással,
hazugsággal, szivárgási adatok meghamisításával…
De semmi baj. Még mindig működtethetik az üzemet.
Azt mondani az egész közösségnek,
hogy: „Nem számítotok.
Nem fontos, hogy mit éreztek, vagy mit tesztek, vagy hol laktok.
Fontosabb, hogy pénzt keressünk.”
Ezt semmi nem magyarázza. Semmi.
Ráadásul, később megtudtuk, hogy Rickover tengernagy
kiállását az újraindítás mellett
beárnyékolja az a tény,
hogy a cég 380 000 dollárt adott Mr. Rickover oktatási alapítványának.
Ezt követően Rickover tengernagy fia,
Robert kijelentette, hogy apja a kiállása idején klinikailag szenilis volt.
Nem hiszem, hogy az egyes blokkot szabadott volna újraindítani.
Örülök, hogy Rickover tengernagy nem él, és nem hallja,
hogy nem értek egyet vele.
Az iparág megtanulta ebből,
hogy hazudhatsz, csalhatsz, dokumentumokat hamisíthatsz,
megfélemlíthetsz és zaklathatsz munkásokat, lehetsz elítélt bűnöző,
de azért kaphatsz engedélyt egy atomreaktor üzemeltetésére.
Ez Three Mile Island tanulsága.
Amióta 1985-ben újraindult Three Mile Island,
a baleset okozta aggodalom folytatódik.
És egy láthatatlan atomfenyegetés árnyékában
a közösségek komolyan kételkednek a biztonságukban.
Mikor elhagytam Three Mile Islandet,
igyekeztem fejben annyira eltávolodni a helytől, amennyire csak tudtam.
De sosem felejtettem el, és soha nem léptem túl rajta.
És van, hogy még mindig felzaklat.
A lelkem mélyén zavar,
hogy ezt kellett átélnem ahhoz,
hogy elvégezzük a ránk bízott munkát,
és hogy megvédjük a lakosságot.
Az embereknek tudniuk kell, mi történt az itteni emberekkel,
mi foglalkoztatja őket még mindig.
És, hogy lehet még 40 év után is, hogy gonosz szellemként kísért.
A testület, a közműcégek becsaptak minket,
mert nem akartak szembenézni a következményekkel.
Three Mile Island nagy rejtélye, hogy mennyi sugárzás szabadult ki,
de az a probléma, hogy sok adatot soha
nem elemeztek tudományosan.
Amikor a leolvadás megtörtént,
nem volt múltbeli tapasztalat arra, mit kell tenni.
Tehát a Nukleáris Szabályozó Testületnek nem volt igazi protokollja erre.
A sugárzás legnagyobb része
az első három napban szökött ki,
de nem rendelkeztek magas szintű sugárzás ellenőrző berendezéssel.
Így aztán durva becslés alapján lett rögzítve,
hogy mennyi sugárzás került a környezetbe.
Az állam egészségügyi minisztériuma
azt ígérte, hogy a reaktor nyolc kilométeres sugarában élőket
egészségügyi felméréssel nyomon követi.
És zajlott a felmérés, de minket nem kerestek.
Ezért Paula megkereste egy környékbeli barátját,
akiről tudta, hogy a felmérésen dolgozik.
És ő azt mondta: „Nekem azt mondták, nem vagy nyolc kilométeren belül.”
Ez elég nagy hazugság.
Mindegy hova teszed le a szigeten az iránytűt,
mi nyolc km-en belül vagyunk.
Ezért
komolyan aggaszt, hogy: „Miért nem akarnak bevonni minket?”
Nyilván aggódtam, hogy mekkora sugárzásnak voltam kitéve.
Évekig megfigyelés alatt tartottak.
És, szerencsére, nem volt hosszú távú hatása rám nézve.
Szóval ez egy…
Szerencsénk volt.
Véleményem szerint az atomipar
elmulasztotta a legjobb kommunikációs alkalmat.
Azt mondhatom,
„Megtörtént a legrosszabb, ami történhetett,
és senkit nem ért semmilyen biológiai
következményekkel járó sugárterhelés.”
Harminckét km-es körben kezdték el.
Nem volt jele szokatlan rákos eloszlásnak.
1985-öt írunk,
az Egészségügyi Minisztérium sietve felmenti a céget,
de épeszű ember nem jutna arra a következtetésre
közvetlenül a baleset után,
hogy sugárterhelés miatti negatív hatások lennének.
A radiogén rák nem így alakul ki. Van egy lappangási idő.
Szóval, a állandóan ott motoszkál a kisördög, foglalkoztat:
„Ártani fog ez nekem, vagy végül meg is öl?”
És, ami még fontosabb,
módosíthatja a DNS-t, ami hatással lehet a születendő gyerekeid életére.
A férjemet a baleset után Hashimoto betegséggel diagnosztizálták,
ami a pajzsmirigyet támadja meg.
Az endokrinológus megkérdezte tőle, hogy Three Mile Island közelében lakik-e.
Emlékszem, arra gondoltam, hogy a gyerekeim halálra vannak ítélve.
Tényleg azt hittem, hogy így van.
És nemrégiben a legkisebb lányomnak
több mint négy kilós mióma daganata volt.
A rák kérdés engem nagyon személyesen érint.
Magam is rákos voltam.
És az unokámnak 18 évesen Non-Hodgkin limfómája volt.
Nagyon sajnálom őket.
Tényleg.
Jó emberek voltak.
Szerintem ezeknek a betegségeknek nincs köze Three Mile Islandhez.
Valószínűleg azt hiszik, hogy igen, és én…
Ha ezt hiszik, hát akkor ezt hiszik.
A Three Mile Island-i lakosság rákos megbetegedéseinek vezető szakértője
vizsgálta a sugárzási szinteket, és a szélirányokat,
ami a Susquehanna folyó irányában volt,
és kétszer-háromszor nagyobb gyakoriságot mutatott ki a rákbetegségekben
a sugárterhelt területen
a környező hegyekhez képest, ahol nem volt sugárzás.
Lehet találni pár elszigetelt embert,
aki olyan történetet mesél, ami tudományosan nem helytálló?
Persze. Hogyne.
Valószínűleg vannak ilyeneket, remek műsort lehet készíteni,
ami megrémíti az embereket, és talán jó nézettsége is lesz.
De ostobaság.
Pár évvel ezelőtt,
innen a karom körül, a melleim körül,
egészen a medencéig limfóma borított be.
Sok-sok évbe telt Nikkinél,
mire megmutatkozott a kicsi lányként kapott sugárterhelés.
És 100%-ig meg vagyok győződve arról,
hogy a rákja a Three Mile Island-i sugárterhelés eredménye.
Elnézést!
Megkérdezhetem gyorsan…
Persze.
Mi ez a… ez a köhögés?
Ez…
Nincsenek nyálmirigyeim és…
nyirokmirigyeim itt a jobb oldalon.
És néha annyira fojtogat, hogy nem tudok beszélni,
nem kapok levegőt, és ki kell tisztítanom.
Ez mitől van?
Rák. Torokrák.
Valószínűleg a nukleáris előéletem miatt van,
de dohányoztam is.
Szóval, mindig ott van az a „de”,
ami miatt nem lehetek bizonyos.
Ezért van, hogy a testület mindent megúsz.
A TMI hatalmas mennyiségű sugárzást bocsátott ki.
Túl sokan tapasztalnak túl sok tünetet,
melyek meggyőztek engem,
hogy a terhelési csúcs könnyen elérhette azt a pontot,
ami okozhatott tartós biológiai hatást,
és később rák lett a következménye.
Senki nem teszi jóvá azt a traumát,
amit néhány ember elszenvedett az elmúlt 40 évben,
és a város, aminek talpra kell állnia.
És azt hiszem, Rick azért keresett meg,
hogy azt közölje valahogyan: „Itt az idő.
Ideje, hogy elmondjuk a történetet.”
Szia, kölyök!
Csodásan nézel ki.
Részvétem az anyukád miatt.
Ó, istenem!
Nem láttam Ricket hosszú évek óta.
Rögtön azután, hogy megtudta, rákos vagyok,
megkeresett engem.
Úgy érzem, Three Mile Island központi szerepet játszott az életemben
mióta először betettem a lábam arra a szigetre, és…
bárcsak ne így alakult volna.
Ugyanígy érzek.
És mióta vagy tünetmentes?
Már két éve.
Hosszú út vezetett idáig.
- Ahogy te magad is tudod. - Hát… nem.
Igen. Ez szörnyű.
Kérdezett valaha bárki téged vagy anyukád, mi történt velem
miután a nyilvánosság elé álltam?
Eltűnök egyik napról a másikra?
Anya soha nem beszélt erről sokat.
Csak azt tudtam, hogy félt.
Halálra volt rémülve.
Életemben csak kétszer tört össze a szívem.
Egyszer a fiúk anyukájával,
és egyszer a te anyukáddal.
Igen, darabokra estem szét.
Anyád a végsőkig könyörgött, ne hozzam nyilvánosságra.
Mert tudta, ahogy én is tudtam,
hogy meglesz ennek az ára.
Tönkretette az én életemet.
Tönkretette a te életedet… nyilván.
Ha nem is tette tönkre, de ezer módon ártott.
És ha anyukáddal ki tudtuk volna találni,
hogyan jöhetnék ki az egész slamasztikából,
anélkül hogy nyilvánosságra hoznám, megtettem volna.
De nem tudtam mit kitalálni.
- Azt hiszed, bolond vagyok? - Nem.
Azt hiszem, te vagy az én hősöm.
Bátornak tartalak.
Nagyon különleges vagy nekem.
Szerintem az, amit csinálsz, és amit még mindig csinálsz
ennyi év után, az a helyes dolog,
és sajnálom, hogy tönkretette az életed.
Nem gondolom, hogy járulékos veszteségeket kellene
elszenvedni azért, mert megpróbál valaki lelkiismeretességből
helyesen cselekedni.
Szeretlek, kölyök.
Megvolt a lehetőségem, mint sok öreg embernek, hogy átgondoljam.
És mindazok után, ami velem történt Three Mile Islanden,
megváltozott az életszemléletem,
máshogy tekintek az emberekre is.
De ha megkérdezel ma,
vajon tényleg megérte-e beleállni?
A baleset az ukrajnai Csernobilban történt.
Nem lehet megmondani,
mekkora kárt okozott a sugárfelhő,
de sokkal nagyobbat, mint az 1979-es Three Mile Island-i balesetnél.
Holnap lesz tíz éve, hogy az Egyesült Államok
szembe találta magát a Three Mile Island-i atomreaktor rémálmával.
Azóta új atomreaktorra
vonatkozó egyetlen megrendelés sem született az Egyesült Államokban.
Ahogy láthattuk, az ember öntelt,
azt hiszi, bármit megalkothat, amit csak akar,
és az ellenáll majd minden természeti csapásnak.
De ez téves feltevés.
A pusztító földrengés és cunami nyomán
a fukusimai atomreaktorban keletkezett robbanások
egy nukleáris leolvadás rémét vetítik előre.
Felmerül a kérdés, hogy a jövőbeli katasztrófák megelőzhetők-e.
A Three Mile Island-i atomerőművet hivatalosan leállították,
amit más energiaforrások számlájára írnak.
Bár az üzem hivatalosan bezár,
még így is évtizedekig eltart az 1 000 000 000 dolláros leszerelés.
Még mindig hiszek az atomenergiában.
Minden országnak muszáj lesz tiszta energiát adó technológiákba befektetni.
Az Egyesült Államokban az elmúlt tíz évben
annyi atomerőmű állt le,
hogy a hálózatba táplálás 21%-ról 7%-ra fog csökkenni.
A modern kor energiaválsággal küszködik, ami megoldást igényel,
és az energiamix része kell, hogy maradjon az atom.
De sosem lesz életképes atomiparunk ebben az országban,
míg a profitéhséget ki nem iktatjuk.
A profitéhség nem uralkodhat a nukleáris biztonság felett.
Szóval, semmit sem bánok.
Ugyanolyan körülmények esetén újra megtenném,
tudva, hogy mivel fizetek érte,
tudva, hogy ez az atomipar végét jelenthette volna.
És 37 évet vártam, hogy elmondjam ezt a történetet.
Tessék.
AZ 1979-ES BALESET ÓTA
CSAK KÉT ÚJ REAKTOR KAPOTT ÉPÍTÉSI ENGEDÉLYT AZ USA-BAN.
EZEKNÉL BIZTONSÁGI KÉRDÉSEK MERÜLTEK FEL, ÉS MILLIÁRDOS A KÖLTSÉGTÚLLÉPÉS.
NEM LÉPTEK MÉG MŰKÖDÉSBE.
MEGKÉRDEZTÉK A TESTÜLETET ÉS A MET-ED-ET,
VISSZATARTOTTAK-E INFORMÁCIÓT A BALESET IDEJÉN.
A MET-ED TULAJDONOSA, A FIRST ENERGY,
EZT NEM KOMMENTÁLTA.
A TESTÜLET AZT VÁLASZOLTA, HOGY A BALESET ALATT ÉS UTÁNI
NYILATKOZATAI „A MEGLÉVŐ LEGJOBB INFORMÁCIÓK
FÜGGETLEN ELEMZÉSÉN ALAPULTAK.”,
ÉS FENNTARTJA, HOGY „BÁR A BALESETET KÖVETŐ HÓNAPOKBAN FELMERÜLTEK
KÉRDÉSEK A SUGÁRZÁS EMBEREKRE, ÁLLATOKRA ÉS NÖVÉNYEKRE
GYAKOROLT KÁROS HATÁSÁRÓL,
NEM LEHETETT ÖSSZEFÜGGÉST KIMUTATNI.”
A feliratot fordította: Tölgyesi Zsuzsa